Bamse og kylling har været på en meget sjov tur - og de har skrevet et brev til os.

Nu skal I høre, hvad der står i brevet.

Kære Børneklub!

I ka' tevertifald tro vi havde det skægt i går.

Vi oplevede en masse sjove ting på en tur, som vi var på sammen - Kylling og mig.
I skal ikke have at vide, hvad det var vi oplevede, for vi synes at I også skal prøve at komme på den tur.

Det er skægt, ka' I tro!
Vi tror tevertifald, at I vil få det lige så sjovt, som vi havde.

I skal deles op i 3 hold, og der skal være en leder på hver. Lederen ved hvor I skal gå hen.

Der er i alt 6 poster, som I skal igennem. Ved nogle af posterne skal Jeres leder tage tid, så vi håber at en på holdet har et ur.

Kan I have en god tur!

Hilsen
Bamse og Kylling

Hej igen !

Jeg synes det er sjovt at puste balloner op - Kylling synes det er svært.

Vi prøvede det her, hvor I er nu, og vi har lagt nogle balloner til jer.

I skal puste en op hver - binde en knude på den, så luften ikke slipper ud, og så binde en snor fast i den.

Det er tivertefald svært, men prøv nu - JEG ku' godt!

Tag ballonerne med jer når I går videre – pas på den dumme blæst ikke tager dem fra Jer.

Når I kommer tilbage tæller vi, hvor mange af Jer der stadig har Jeres ballon.

Hilsen
Bamse

 Hej igen!

Synes I ikke det er en dejlig tur? Det synes tiverte fald mig og Kylling.

Her har vi lagt min fine fiskestang, som I ka' få lov til at prøve.

Der er en krog i snoren, med den skal I fiske de fisk der ligger på jorden.

I skal prøve alle sammen - een af gangen. I har hver 45 sekunder og skal fange så mange fisk I kan med fiskestangen.

Jeres leder skal huske at notere hvor mange fisk I fangede tilsammen.

Hilsen
Bamse

Hej igen!

Nu skal I løbe stærkt!

Kylling synes det er svært at løbe, for han falder hele tiden over sine lange fødder. Men han skal bare løfte benene godt, så falder han ikke. Det er jo sådan nogen svømmefødder Kylling har, det ved I nok.

I skal også prøve, at have svømmefødder når I løber. Jeg har lagt nogen svømmefødder som I skal bruge. Dem brugte jeg da vi løb om kap.

I skal løbe herfra, og en gang rundt i mødesalen. Tivertefal!

Jeres leder tager tid på hvor langt tid det tager for Jer i alt.

God fornøjelse

hilsen BAMSE

Hejsa!

Det I skal prøve nu, er tivertefald svært.

Det ligger nogle flødeboller på bordet – dem skal i spise uden at røre ved dem. I skal holde hænderne på ryggen hele tiden mens i spiser.

Kylling ku', men han har også så stort et næb. Jeg ku' osse godt - LIDT!

Hilsen
BAMSE

Her skal I finde 9 brikker der er gemt, og se om I kan samle dem til et flot billede.

I har højst 4 min. til at finde brikkerne og samle puslespillet – mon I kan nå det? Jeres leder skal huske at tage tid!

Når I har lavet puslespillet, skal I lægge brikkerne tilbage hvor I fandt dem.

Klar – til parat – til start!

BamsePyha – er I ikke trætte ?

Nu hvor mig og Kylling er kommet her til, ka' I tro, vi er blevet trætte.

Derfor læste vi lige en lille historie, fra min historiebog. Vi har lagt en bog, som I godt må læse i, men vi synes I skal vente til alle hold er kommet.

Det er tivertefald en go' historie.

Og ka' I så have det godt – det bliver tivertifald spændende at se, hvem der har vundet!

Hilsen
BAMSE og KYLLING

Til lederne:

Læs brevet fra Bamse og del børnene i 3 hold:

Hold 1 går til post 1, og tager derefter 2, 3, 4, 5, 6.

Hold 2 går til post 3, og tager derefter 4, 5, 1, 2, 6

Hold 3 går til post 5, og tager derefter 1, 2, 3, 4, 6.

I slutter altså alle med post 6.

Posterne er her:

|  |  |  |
| --- | --- | --- |
| Post nr. | Sted | Skal der tælles point? |
| 1 | Legestuen | Ja, når I kommer tilbage – 1 point pr. ballon. |
| 2 | Forgangen | Ja, 1 point pr. fisk |
| 3 | Mødesalen | Ja, skriv holdets samlede tid |
| 4 | Køkkenet | Nej. |
| 5 | Juniorlokalet, kælderen | Ja, 3 point hvis de nåede det på de 4 min., eller 0. |
| 6 | Børneklubben | Nej. |

Husk at medbring papir, blyant og 1 ur.

Når alle posterne er slut (også post 6) tæller I sammen og ser, hvilket hold der har klaret sig bedst.

Præmier:

1. plads: Refleksbrik, og 4 stykker slik

2. plads: Refleksbrik, og 3 stykker slik

3. plads: Refleksbrik, og 2 stykker slik